10/01/2013 | Administración LocalMunicipal
Ares
Anuncio información pública. Aprobación definitiva da ordenanza reguladora da venda ambulante e actividades feriais no Concello de AresAnuncio información pública. Aprobación definitiva da ordenanza reguladora da venda ambulante e actividades feriais no Concello de Ares

Aprobada Inicialmente na sesión Plenaria Extraordinaria de data 8 de novembro do 2012 a ORDENANZA REGULADORA DA VENDA AMBULANTE E ACTIVIDADES FERIAIS NO CONCELLO DE ARES e sometida a información pública no BOP 223 de data 22 de novembro do 2012, polo prazo de 30 días, sen terse presentado alegacións, elévase automáticamente a definitivo o acordo inicial, publicándose o contido íntegro da mesma: Ares, 31 de decembro do 2012 O Alcalde-Presidente Asdo: Julio Ignacio Iglesias Redondo A presente Ordenanza ten por obxecto regular o exercicio da venda ambulante e actividades feriais dentro do termo municipal de Ares e apróbase de conformidade co disposto nos artigos 25 da Lei 7/1985, de 2 de abril, Reguladora das Bases do Réxime Local, 1.2.º do Decreto de 17 de xuño de 1955 polo que se aproba o Regulamento de Servizos das Corporacións Locais, a Lei 7/1996, de 15 de xaneiro, de Ordenación do Comercio Minorista, a Lei 13/2010, de 17 de decembro, do Comercio Interior de Galicia, o Real Decreto 199/2010, de 26 de febreiro, polo que se regula o exercicio da venda ambulante ou non sedentaria e a Lei 2/2012 de 28 de marzo, galega de protección xeral dos consumidores e usuarios. Así mesmo, tivéronse en conta os principios da Lei 17/2009, de 23 de novembro, sobre o libre acceso ás actividades de servizos e o seu exercicio.1. Considérase venda ambulante ou non sedentaria a realizada por comerciantes fóra dun establecemento comercial permanente de forma habitual, ocasional, periódica ou continuada, nos perímetros ou lugares autorizados, en instalacións comerciais desmontables ou transportables, incluíndo os camións-tenda.2. A organización, intervención e inspección da venda ambulante correspóndelle ó Alcalde-Presidente ou concelleiro en quen delegue.1. A venda ambulante só poderá levarse a cabo nos mercados fixos, periódicos ou ocasionais así como nas zonas da vía pública que autorice o Concello.2. Autorízase o exercicio da venda ambulante periódica exclusivamente nos aledaños do mercado municipal a celebrar semanalmente os martes e venres de 9:00 horas a 15:00 horas, no ámbito comprendido entre as rúas Santa Bárbara, Anxos e Praza da Constitución ( sen obstáculo para que o órgano municipal competente, debido a circunstancias sobrevidas, poida autorizar outra ubicación ). 3. Con carácter excepcional a Alcaldía poderá autorizar a venda ambulante noutros emprazamentos con motivo de festas, acontecementos populares ou celebracións especiais. Cando ditos motivos así o aconsellen, ou por causa de orde pública, a Alcaldía poderá suspender ou modificar a data de celebración do mercado periódico.1. Os postos de venda ambulante non poderán situarse en acceso a edificios públicos, establecementos comerciais ou industriais, nin en lugares que dificulten estes accesos e a circulación peonil, agás autorización expresa e motivada. As rúas nas que se celebre o mercado estarán pechadas ao tráfico de vehículos nos días e horas nos que éste se celebre. As operacións de descarga e instalación dos postos haberán de efectuarse entre as 08:30 horas e as 09:00. A desmontaxe e retirada dos postos efectuarase a partir das 14:30, no prazo máximo dunha hora, deixando o lugar en perfecto estado de limpeza. Poderán ser ofrecidos á venda artigos téxtiles, de artesanía, bixutería, marroquinería, calzado, confección, droguería, artigos de coiro ou pel, de ornato de pequeno volume, así como produtos alimenticios que non estean expresamente prohibidos pola normativa vixente. Autorízase a venda en camións-tenda de pan, froita, queixos, produtos envasados, peixe fresco e conxelado, así como outros produtos alimenticios nos que a súa venda en réxime de ambulancia estea autorizada pola normativa estatal ou autonómica aplicable, cando se cumpran as condicións sanitarias e hixiénicas que establece a Lexislación sectorial sobre a materia para cada tipo de produto. En concreto, non poderá vender produtos destinados ao consumo humano quen careza do carné de manipulador de alimentos. Este tipo de venda en camión ou furgoneta non poderá realizarse a menos de 300 metros do perímetro do mercado periódico. Para o exercicio da venda ambulante esixirase o cumprimento dos seguintes requisitos: - Estar dado ou dada de alta no réxime correspondente de Seguridade Social, e no seu caso, no Imposto de Actividades Económicas. - Cumprir cos requisitos das regulamentacións de cada tipo de produtos. - Estar en posesión, no seu caso, do certificado acreditativo de ter recibido formación en materia de manipulación de alimentos. - Satisfacer as taxas e os tributos fixados nas Ordenanzas fiscais deste municipio ( no tempo e forma que ésta estipule ). - Dispor dos permisos de residencia e traballo que, en cada caso, fosen esixibles, se se tratase de persoas estranxeiras. - As persoas xurídicas deberán acreditar os seguintes extremos: o CIF, acta de constitución, estatutos e escritura de poder outorgada á persoa que asina a solicitude de autorización en representación da empresa. - Dispor de seguro de responsabilidade civil.1. O exercicio da venda ambulante requirirá a previa autorización municipal para cada emprazamento concreto e por cada unha das modalidades de venda ambulante que o comerciante se propoña exercer.2. A autorización municipal para o exercicio da venda ambulante ten as seguintes características: a) A súa concesión ten carácter discrecional, estando supeditada ao interese xeral. b) Pode ser revogada unilateralmente por incumprimento das condicións do seu outorgamento ou da normativa vixente. c) Terá unha duración máxima de dous anos, que coincidirá cun bienio natural. As autorizacións bienais poderán renovarse de forma expresa por idéntico período. As autorizacións cuxo período de validez sexa inferior a un ano, extinguiranse na data sinalada expresamente na autorización. d) Será transmisible previa comunicación ao Concello. O novo titular terá que reunir os requisitos esixidos nesta Ordenanza para o exercicio da actividade, quedando subrogado nos dereitos e obrigacións que corresponderían ao titular cedente. A transmisión dunha autorización non afectará o seu período de vixencia, que se manterá polo tempo que reste ata a finalización do prazo de duración. No caso de que o impedimento para o exercicio da venda que autoriza a licenza municipal sexa temporal ou transitorio, o titular, mantendo tal condición, poderá ser substituído, previa autorización municipal, polos familiares en primeiro grao de consanguinidade ou afinidade, sempre que o familiar proposto non sexa titular doutra autorización e que estea dado de alta na seguridade social, cando proceda, todo o cal deberá documentarse adecuadamente. e) Os titulares da autorización ou licenza, nos mercados periódicos, poderán designar a un suplente, cuxos datos persoais se farán constar na autorización. Exclusivamente estará habilitado para o exercicio da venda ambulante cando por causa de enfermidade, por atender a obrigacións públicas ou oficiais de carácter inescusable, por circunstancias de forza maior ou outras de carácter excepcional, o titular estea imposibilitado para o exercicio da actividade, e só poderá substituílo durante o tempo no que concorran tales circunstancias. O suplente non poderá ser titular de licenza deste Concello para o exercicio da venda ambulante. A condición de suplente non xerará dereito algún de cara á ulterior concesión de licenzas para o exercicio da venda ambulante. f) O titular da autorización poderá contratar persoal que lle asista na atención do posto. A autorización municipal de exercicio da venda ambulante terá como mínimo o seguinte contido: a) Nome e apelidos ou denominación social, domicilio e DNI/CIF do titular da autorización b) Modalidade de venda ambulante que se autoriza c) Determinación dos artigos que poden ser obxecto de comercialización, especificando as condicións particulares de hixiene ou seguridade especialmente necesarias para o caso d) Determinación dos lugares e dimensións, así como os días, horario e frecuencia para os que se autoriza o exercicio da venda ambulante e) Determinación do número de persoas habilitadas para a venda baixo a dependencia do titular da autorización f) Referencia á obrigación de coñecer e cumprir a normativa xeral de ordenación do comercio, a disciplina do mercado e a protección do consumidor g) Condicións particulares ás que, no seu caso, quede suxeito o titular da autorización h) Período de vixencia da autorización 1. As solicitudes de autorización ou licenza para o exercicio da venda ambulante presentaranse, con carácter xeral, polo menos cunha antelación dun mes respecto da data fixada ou prevista para o inicio da actividade.2. Ditas solicitudes formularanse no modelo normalizado que se proporcionará nas oficinas municipais, no que se especificará os seguintes datos: a) Para as persoas físicas: nome, apelidos e documento nacional de identidade do interesado e, no seu caso, da persoa que o represente, así como a identificación do domicilio que se sinale a efectos de notificacións. b) Para as persoas xurídicas: nome, apelidos e documento nacional de identidade do representante legal, así como a identificación do domicilio que se sinale a efectos de notificacións, teléfono, fax, móbil e dirección de correo electrónico. c) Para os cidadáns estranxeiros: nome, apelidos, documento nacional de identidade ou pasaporte e permiso de residencia e traballo que en cada caso sexan esixidos, así como a identificación do domicilio que se sinale a efectos de notificacións. d) A identificación no seu caso da/s persoa/s con relación laboral ou familiar que vaian colaborar no desenvolvemento da actividade. e) Modalidade de venda ambulante para a que solicita autorización, con descrición da actividade, oficio e/ou produtos obxecto de venda e características das instalacións (medidas, estrutura, etc). f) Lugar e datas de exercicio da venda ambulante. g) A matrícula, marca, modelo e cor do vehículo que se utiliza para a venda. h) Lugar, data e firma do solicitante.3. Xunto coa solicitude referida, o solicitante presentará: - Dúas fotografías de tamaño carné do titular e/ou do traballador autorizado pola sociedade que exercerá a actividade comercial - Unha declaración responsable asinada, na que manifeste: a. O cumprimento dos requisitos establecidos. b. Estar en posesión da documentación que así o acredite a partir do inicio da actividade. c. Manter o seu cumprimento durante o prazo de vixencia da autorización. d. Estar dado de alta no epígrafe correspondente do imposto de actividades económicas e estar ao corrente no pago da tarifa ou, en caso de estar exentos, estar dado de alta no censo de obrigados tributarios. e. Estar ao corrente no pago das cotizacións da Seguridade Social f. Os procedentes de terceiros países deberán acreditar o cumprimento das obrigacións establecidas na lexislación vixente en materia de autorizacións de residencia e traballo. g. Reunir as condicións esixidas pola normativa reguladora do produto ou produtos obxecto da venda ambulante ou non sedentaria. h. Ter subscrito póliza de seguro de responsabilidade civil que cubra calquera clase de risco derivado do exercicio da súa actividade comercial. i. Declaración expresa de que o solicitante coñece a normativa sectorial aplicable no termo municipal.4. A circunstancia de estar dado de alta e ao corrente do pago do imposto de actividades económicas ou, no seu caso, no censo de obrigados tributarios, deberá ser acreditada, por el mesmo.1. As autorizacións, que serán concedidas pola Alcaldía, están suxeitas á comprobación polo Concello do cumprimento polo peticionario dos requisitos esixidos por esta Ordenanza e pola restante normativa de aplicación.2. A concesión das autorizacións efectuarase pola orde de presentación de solicitudes, consonte coa dispoñibilidade de espazo existente.3. Non se concederá máis dunha autorización ao nome dunha mesma persoa física ou xurídica, agás cando existan espazos sen ocupar durante maís de 3 meses.4. Antes da adxudicación nun mercado periódico dun posto a un novo titular, deberán resolverse as peticións de traslado ou permuta de postos que formulen os vendedores xa situados, evitándose, en todo caso, a concentración de postos dun mesmo tipo e debendo constar, no caso das permutas, o consentimento dos titulares do postos obxecto da mesma.5. Os comerciantes que solicitasen un posto nun mercado periódico e non se lles concedeu pasarán a formar parte dunha bolsa para cubrir de forma provisional as baixas que se produzan ao longo do ano natural, ata a nova adxudicación.6. Os postos que non estean ocupados polo seu titular antes das 10:30 horas poderán ser utilizados polos comerciantes que sen ter autorización permanente no mercado soliciten un para ese día. Os beneficiarios deberán cumprir os requisitos desta Ordenanza e pagar a taxa correspondente para o posto que van ocupar. Ser beneficiario dun posto ocasional no mercado non dá dereito a obter unha adxudicación. A venda ambulante devengará as taxas que o Concello teña establecido mediante a correspondente ordenanza fiscal, que deberán aboarse no tempo e forma estipulado por ésta.1. Por Decreto da Alcaldía fixarase a orde e a distribución dos postos nos mercados, que se fará en función do número de postos, as súas dimensións e especialidades.2. Nos mercados periódicos e ocasionais poderá ser autorizada polo Concello a permuta de postos a solicitude dos titulares das correspondentes licenzas ou autorizacións, solicitude que se presentará por escrito ao Concello, asinada por ambos interesados, e que non producirá efecto ata que non conte coa debida aprobación municipal e abono, no seu caso, da taxa correspondente.1. As autorizacións para o exercicio da venda ambulante teñen carácter discrecional e, por conseguinte, poderán ser revocadas polo Concello cando se considere conveniente en atención á desaparición das circunstancias que as motivaron, sen que isto dea lugar a indemnización ou compensación algunha, agás no seu caso, a devolución da parte proporcional das taxas pagadas.2. Son causas de revogación da autorización, previa audiencia do titular e resolución da Alcaldía, entre outras as seguintes: a) Desaparición das circunstancias que motivaron o seu outorgamento ou a aparición doutras que, de existir, xustificarían a súa denegación. b) Concorrencia de causas de utilidade pública ou interese xeral, tales como a execución de obras ou reestruturación dos emprazamentos nos que se sitúe o mercado, ou por incompatibilidade sobrevida da instalación con outros servizos e obras que se estean executando na zona. c) Por supresión do propio mercado ou feira ou redución da súa capacidade. d) O incumprimento das condicións fixadas na licenza que dean lugar á súarevogación, previa tramitación do expediente administrativo, con audiencia ao interesado. e) A non utilización do posto durante 3 días de feirón consecutivos ou 8 alternos nun ano, sen causa xustificada. f) A reiterada falta de limpeza do posto e do seu entorno, unha vez finalizado o mercado. g) A ocupación do posto por persoa non autorizada conforme ao disposto nesta Ordenanza.3. As autorizacións para a venda ambulante extinguiranse polas seguintes causas: a) A finalización do período polo que se autoriza a venda, sen prexuízo da posibilidade de renovación, cando as circunstancias e o tipo de venda ambulante así o permita. b) Renuncia ou abandono do titular. c) Por imposición de sanción moi grave prevista nesta Ordenanza. d) A morte do titular da licenza, podendo, neste caso, concederse nova licenza polo tempo que quede ata completar o período autorizado, aos seus familiares en primeiro grao de consanguinidade ou afinidade, tendo preferencia a falta de designación polo titular, aquel dos anteriores parentes que veña colaborando no exercicio da venda. e) A extinción da personalidade xurídica da entidade ou sociedade titular da licenza, podendo neste caso concederse nova licenza, polo tempo que restase, a calquera dos socios integrantes da mesma, que deberá, en todo caso, reunir os requisitos esixidos para o exercicio da venda ambulante. f) A constitución por parte do titular, por si só ou con terceiros, dunha entidade ou forma asociativa cuxa finalidade sexa o exercicio da venda ambulante, podendo neste caso concederse nova licenza polo tempo que restase, á nova persoa resultante, que deberá cumprir os requisitos esixidos para o exercicio da venda ambulante. Son obrigas dos titulares das licencias: a) Pagar as taxas correspondentes ao aproveitamento especial da vía pública dentro dos prazos establecidos. b) Exercer a actividade ou vender exclusivamente os produtos ou xéneros para os que fosen autorizados. c) De utilizaren pesas ou medidas, telas debidamente homologados pola autoridade competente. d) Observar as normas sanitarias que establezan as disposicións vixentes. e) Cumprir cantas obrigas impoñan as disposicións aplicables por razón da actividade que exerzan, especialmente en materia de disciplina de mercado e comercialización. f) Manter as instalacións, postos e demais elementos de venda nas debidas condición de seguridade, hixiene, conservación e limpeza. Deberán, o remate da xornada comercial, deixar limpos de residuos os espazos ocupados. g) Reparar os desperfectos ocasionados na vía pública e instalación tanto durante o aproveitamento coma ao remate do mesmo. h) Ter exposto para o público e para as autoridades que realicen actuacións inspectoras, en forma facilmente visible os seus datos persoais, a autorización municipal e unha dirección para a recepción das posibles reclamacións durante o exercicio da actividade. No caso de venda ambulante mediante camións ou vehículos tenda e de postos desmontables cubertos, a identificación e o domicilio do comerciante deberá figurar tamén nas portas ou bandas laterais daqueles, ben sexa impresos directamente ou mediante carteis adheridos, e coas dimensións e caracteres necesarios para que resulten perfectamente visibles para o público. i) Mostrar a factura de compra dos produtos cando sexa requirido polas autoridades competentes e amosar os xustificantes do pagamento das taxas aos axentes municipais cando o requiran. j) Cumprir as demais disposicións desta Ordenanza. O Concello vixiará o debido cumprimento por parte dos titulares das autorizacións, do preceptuado nas mesmas. A Policía Local velará polo mantemento da orde e polo cumprimento do disposto nesta ordenanza e na restante normativa aplicable. Segundo o regulado no artigo 104 da Lei 13/2010, do 17 de decembro, do comercio interior de Galicia, terán a consideración de infraccións leves: · As simples inobservancias das disposicións establecidas nesta lei que non teñan repercusións económicas nin prexuízo para as persoas consumidoras. · Non exhibir a necesaria autorización, homologación ou comunicación na forma legal ou regulamentariamente establecida. · En xeral, incumprir as obrigas establecidas nesta lei que non sexan obxecto de sanción específica. Terán a consideración de infraccións graves, no referente á venda ambulante ou non sedentaria: · Practicar a venda fóra dos perímetros e/ou dos lugares autorizados ou con transgresión dos días e dos horarios establecidos. · Practicar a venda calquera persoa non autorizada ou comerciantes que incumpran os requisitos establecidos nesta lei, nos regulamentos ou nas ordenanzas reguladoras. · Practicar a venda en lugares que non reúnan as condicións establecidas nesta lei, nos regulamentos ou nas ordenanzas reguladoras. Consideraranse ademais infraccións graves: · Negarse ou resistirse a subministrar datos ou a facilitar a información requirida polas autoridades ou polos funcionarios e axentes da Administración comercial no exercicio das súas funcións de comprobación, e a subministración de información inexacta ou incompleta. · Incumprir as disposicións administrativas relativas á prohibición de comercializar ou distribuír determinados produtos. · Esixir prezos superiores a aqueles que fosen obxecto de fixación administrativa. · Incumprir os prazos máximos de pagamento que establece o apartado 3 do artigo 15 da Lei 13/2010, así como non entregaren as persoas comerciantes ás súas persoas provedoras un documento que leve aparellada a execución cambiaria, e faltar a entrega dun efecto endosable á orde nos supostos e nos prazos previstos no apartado 4 do artigo 15 da Lei 13/2010. · Incumprir por parte de quen outorgue o contrato de franquía a obriga de comunicación do inicio da actividade ao rexistro previsto no artigo 92.2 da Lei 13/2010 no prazo a que se refire ese precepto, así como non actualizar os datos que con carácter anual deban realizar. · Non deixar constancia documental da data de entrega de mercadorías polos provedores ou falsear este dato. · Cursar información errónea ou claramente insuficiente cando esta se solicite de conformidade coa normativa aplicable e teña carácter esencial, se xeren graves danos ou exista intencionalidade. · Reincidir na comisión de infraccións leves. Terán a consideración de infraccións moi graves: Exercer actividades comerciais en establecementos comerciais individuais ou colectivos que non obtivesen a autorización autonómica a que se refire o artigo 29 da Lei 13/2010 cando esta sexa preceptiva. Negarse ou resistirse a subministrar datos ou a facilitar a información requirida polas autoridades e polos seus axentes no exercicio das súas funcións de inspección, cando se efectuar a través de violencia física ou verbal ou calquera outra forma de presión. Cometer as infraccións cualificadas como graves, sempre que supuxesen unha facturación, afectada pola infracción, superior a un millón de euros. Reincidir na comisión de infraccións graves. A competencia para iniciar os procedementos sancionadores derivados das infraccións tipificadas nesta lei corresponderalle á persoa que posúa a titularidade das respectivas xefaturas territoriais da consellaría competente en materia de comercio. Porén, a devandita competencia corresponderalle á dirección xeral competente en materia de comercio no caso de infraccións administrativas que afecten o ámbito territorial de dúas ou máis provincias da Comunidade Autónoma galega. A competencia para a resolución dos expedientes sancionadores corresponderalles: ci) Nos supostos de infraccións moi graves, ao Consello da Xunta de Galicia. cii) Nos supostos de infraccións graves, a quen desempeñe a titularidade da consellaría competente en materia de comercio. ciii) Nos supostos de infraccións leves, á persoa titular da xefatura territorial correspondente da consellaría competente en materia de comercio, cando afecten unicamente o seu respectivo ámbito territorial, e á persoa titular da dirección xeral competente en materia de comercio nos casos de infraccións que afecten o ámbito territorial de dúas ou máis provincias do territorio galego. As infraccións tipificadas no tocante á licenza municipal de apertura e no relativo á venda ambulante ou non sedentaria, serán sancionadas polas persoas titulares das alcaldías, de conformidade co previsto na Lei 13/2010, do 17 de decembro, do comercio interior de Galicia. Entenderase por reincidencia a comisión, no período dun ano, de máis dunha infracción da mesma natureza, cando así fose declarado por resolución firme. Malia isto, para cualificar unha infracción como moi grave só se atenderá á reincidencia en infraccións graves, e a reincidencia en infraccións leves só determinará que unha infracción deste tipo sexa cualificada como grave cando se incorrese en máis de dúas infraccións de carácter leve, cando así fose declarado por resolución firme. As infraccións darán lugar ás seguintes sancións: 1. Apercibimento á persoa infractora.2. Multa.3. Incautación e perda da mercadoría.4. Pechamento do establecemento ou suspensión da actividade comercial da que se trate por prazo non superior a un ano. As infraccións leves serán sancionadas cun apercibimento ou unha multa de ata 1500 euros. As infraccións graves, cunha multa de 1.501 ata 50.000 euros. As infraccións moi graves, cunha multa de 50.001 ata 1.000.000 de euros. Para a graduación das infraccións e sancións aplicables terase en conta transcendencia social da infracción, a natureza dos danos causados, o volume da facturación a que afecta, o grao de voluntariedade ou intencionalidade da persoa infractora, a contía do beneficio obtido, a capacidade ou solvencia económica da empresa, o prazo de tempo durante o que se cometeu a infracción e a reincidencia. As infraccións reguladas na presente ordenanza prescribirán aos tres anos, as cualificadas como moi graves; aos dous anos, as cualificadas de graves e aos seis meses, as cualificadas como leves. DAS ACTIVIDADES FERIAIS 1. A realización de feiras mercado de ámbito territorial de influencia exclusivamente local comunicaráselle previamente ao concello de Ares. O concello deberá trasladar a comunicación recibida á consellaría competente en materia de comercio para a súa incorporación no Rexistro Oficial de Actividades Feirais de Galicia.2. A persoa organizadora presentará a comunicación previa cunha antelación de dous meses antes da data en que pretenda realizar a actividade.1. As persoas organizadoras da actividade feiral farán constar na comunicación previa os seguintes datos: · Datos de identificación da persoa organizadora da actividade. · A denominación, o ámbito territorial, a duración, a data e o lugar de realización. · Os produtos a que se dirixe e a previsión de participantes. · As características do espazo físico no que se vai desenvolver a actividade, así como os servizos dos que dispón. · A realización ou non de venda directa. · Aquelas circunstancias que, de ser o caso, se determinen regulamentariamente.2. Son obrigas da persoa organizadora da actividade feiral: · Presentar a comunicación previa nos termos previstos nesta lei e nas normas que a desenvolvan. · Prestar a garantía que, de ser o caso, se estableza. · Desenvolver a actividade feiral de conformidade coas condicións reflectidas na comunicación previa e cos preceptos da presente ordenanza. · Responsabilizarse do cumprimento das prescricións establecidas nesta ordenanza e na normativa vixente, así como da seguridade das persoas, dos produtos, das instalacións industriais e do ambiente. · Prestar a colaboración que lle sexa requirida pola consellaría competente en materia de comercio ou polo Concello no ámbito das súas respectivas competencias. Os órganos competentes para impoñer as sancións establecidas na Lei 1/1996, do 5 de marzo, de regulación das actividades feirais de Galicia, serán: · A persoa titular do departamento territorial correspondente, para as derivadas de faltas leves. Cando a infracción afecte o ámbito territorial de máis dun departamento, será competente a persoa titular da dirección xeral competente en materia de comercio interior. · A persoa titular da consellaría competente en materia de comercio interior, para as derivadas de faltas graves. · O Consello da Xunta, para as derivadas de faltas moi graves. Os titulares dos postos que actualmente están a exercer a venda ambulante neste concello con autorización, deberán adaptar á súa actividade ao disposto na presente ordeanza, antes do 31 de xaneiro de 2012. Chegada esta data, sen ter presentada ante o Concello a documentación referida nos artigos anteriores ademais de estar ao corrente de pagos das taxas correspondentes, retiraráselle a autorización que poseen, deixando libre o espazo que ocupaban que poderá adxudicárselle a outro solicitante ( atendende á data de presentación da solicitude ). Non obstante, poderán volver a solicitar autorización, a cal se tramitará por rigurosa orde de presentación. Á entrada en vigor desta Ordenanza quedan derrogadas cantas disposicións municipais anteriores regularan a mesma materia. Esta ordenanza, que foi aprobada polo Pleno da Corporación en sesión celebrada o día 8 de novembro de dous mil doce, entrará en vigor unha vez publicado enteiramente o seu texto no Boletín Oficial da Provincia e transcorrido o prazo de quince días ao que se refiren os artigos 70.2 e 65.2 da Lei 7/1985, do 2 de abril, Reguladora das Bases de Réxime Local. Ares, 31 de decembro do 2012 O Alcalde, Julio Ignacio Iglesias Redondo”